CELEX: C2004/239/25
Language: lv
Date: 2004-09-25 00:00:00
Title: Pirmās instances tiesas spriedums 2004. gada 8. jūlijā lietā T-0048/00: Corus UK Ltd pret Eiropas Kopienu Komisiju (Konkurence — Vienošanās — Bezšuvju tērauda cauruļu tirgus — Pārkāpuma ilgums — Sodanaudas)

25.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 239/12
            
         
      PIRMĀS INSTANCES TIESAS SPRIEDUMS
   
   2004. gada 8. jūlijā
   lietā T-0048/00: Corus UK Ltd pret Eiropas Kopienu Komisiju (1)
   
   (Konkurence - Vienošanās - Bezšuvju tērauda cauruļu tirgus - Pārkāpuma ilgums - Sodanaudas)
   (2004/C 239/25)
   Tiesvedības valoda: angļu
   Lietā T-0048/00 Corus UK Ltd, iepriekš saukta British Steel plc, dibināta Londonā (Apvienotā Karaliste), ko pārstāv J. Pheasant un M. Readings, solicitors, kuri norādīja adresi Luksemburgā, pret Eiropas Kopienu Komisiju (pārstāvji: sākotnēji M. Erhart un B. Doherty, vēlāk M. Erhart un A. Whelan, kam palīdz N. Khan, barrister, kuri norādīja adresi Luksemburgā), par pieteikumu atcelt 1999. gada 8. decembra Komisijas lēmumu 2003/382/EK par EK līguma 81. panta piemērošanas kārtību (Lieta IV/E-1/35.860-B – Bezšuvju tērauda caurules) (OV L 140, 2003., 1. lpp.), vai, pakārtoti, samazināt prasītajai uzlikto sodanaudas summu, Pirmās instances tiesa (otrā palāta) šādā sastāvā: priekšsēdētājs N. J. Forwood, tiesneši J. Pirrung un A.W.H. Meij, sekretārs J. Plingers, administrators, 2004. gada 8. jūlijā ir pasludinājusi spriedumu, kura rezolutīvā daļa ir šāda:
   
               1)
            
            
               Atcelt 1999. gada 8. decembra Komisijas lēmuma 2003/382/EK par EK līguma 81. panta piemērošanas kārtību (Lieta IV/E-1/35.860-B – Bezšuvju tērauda caurules) 1. panta 2. punktu daļā, ar ko konstatē šajā punktā noteiktā prasītāja pārkāpumu līdz 1991. gada 1. janvārim.
            
         
               2)
            
            
               Ar lēmuma 2003/382 4. pantu prasītājai uzliktā sodanaudas summa tiek noteikta 11 700 000 eiro apmērā.
            
         
               3)
            
            
               Parējā daļā prasību noraidīt.
            
         
               4)
            
            
               Puses sedz katra savus izdevumus.
            
         
      (1)  OV C 135, 13.5.2000.